
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 767 

25 Αυγούστου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση χρήσεων γης στον Τομέα 4 που περι¬ 
κλείεται από τις οδούς Αθηνών - Ύδρας Νεαπό- 
λεως - Όριο Σχεδίου Πόλης - Καλλιγά - Αθηνών στο 

Πεδίο του Άρεως, του Δήμου Βόλου. 1 

Κήρυξη αναδασωτέας έκτασης 14,878 στρεμμάτων 
στη θέση «Αγία Ζώνη» περιοχής Άνω Βρωμόβρυ- 
σης Δημοτικού Διαμερίσματος Βρωμόβρυσης, Δή¬ 
μου Αρφαρών, Νομού Μεσσηνίας. 2 

Αναγκαστική απαλλοτρίωση ακινήτων για την κατα¬ 
σκευή της επαρχιακής οδού Κρέντη - Βαρβαριάδα 
- Άγραφα, στο Α' Τμήμα από Κρέντη έως Βαρβα¬ 
ριάδα. 3 


ΑΠΟΦΑΣΕΙΣ 

Αριθ.3124 (1) 

Τροποποίηση χρήσεων γης στον Τομέα 4 που περικλεί¬ 
εται από τις οδούς Αθηνών - Ύδρας Νεαπόλεως - Όριο 
Σχεδίου Πόλης - Καλλιγά - Αθηνών στο Πεδίο του 
Άρεως, του Δήμου Βόλου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 
Έχοντας υπόψη: 

1. Τις διατάξεις των άρθρων 3 και 70 του Ν.Δ. της 
17.7.1923 (ΦΕΚ. 228 Α') "Περί σχεδίων πόλεων κ.λ.π." ό¬ 
πως τροποποιήθηκε και συμπληρώθηκε μεταγενέστερα. 

2. Τις διατάξεις του άρθρου 29 του Ν. 2831/2000 
(ΦΕΚ. 140 Α') "Περί τροποποίησης του Γενικού Οικοδο¬ 
μικού Κανονισμού (Ν. 1577/85) και άλλων διατάξεων" ό¬ 
πως αντικαταστάθηκε με το άρθρο 10 του Ν. 3044/2002 
(ΦΕΚ197Ά/2002). 

3. Την απόφαση 706/96/29.5.1997 (ΦΕΚ 524Δ/ 
23.6.1997) του Νομάρχη Μαγνησίας με την οποία έγινε 
αναθεώρηση του εγκεκριμένου ρυμοτομικού σχεδίου πό¬ 
λης Βόλου, Νομού Μαγνησίας, στην πολεοδομική Ενότη¬ 
τα των συνοικιών Αγίων Αναργύρων και Νεάπολης. 

4. Την απόφαση 2565/2.5.1996 (ΦΕΚ 504Α/16.5.1996) 
του Νομάρχη Μαγνησίας "Καθορισμός όρων δόμησης, 
ως προς τις χρήσεις γης, με βάση τη μελέτη αναθεώρη¬ 


σης του σχεδίου πόλης των Συνοικιών Νεάπολης και Αγ. 
Αναργύρων του Δήμου Βόλου Νομού Μαγνησίας". 

5. Την απόφαση του υπουργού ΠΕΧΩΔΕ 52368/2143/ 
29.7.1985 με την οποία εγκρίθηκε το Γ.Π.Σ. του Πολεοδο- 
μικού Συγκροτήματος Δήμων Βόλου, Ν. Ιωνίας κ.λπ. (ΦΕΚ 
566Δ/31.10.1985). 

6. Την απόφαση 234/2002 του Δημοτικού Συμβουλίου 
Δήμου Βόλου και το γεγονός ότι κατά της παραπάνω 
απόφασης δεν υπήρξαν ασκηθείσες ενστάσεις. 

7. Το 5870/2622/16.12.2003 έγγραφο της Δ./νσης Πο¬ 
λεοδομίας Δήμου Βόλου. 

8. Τη θετική γνωμοδότηση 5/2/17.2.2004 του Περιφε¬ 
ρειακού Συμβουλίου Χωροταξίας, Οικισμού και Περιβάλ¬ 
λοντος τής ΔΙΠΕΧΩ Θεσσαλίας. 

9. Το γεγονός ότι από τις κανονιστικές διατάξεις της 
Απόφασης αυτής δεν προκαλείται δαπάνη σε βάρος του 
Κρατικού Προϋπολογισμού και του οικείου Δήμου. 

Επειδή 

I) σύμφωνα με το εγκεκριμένο Γ.Π.Σ. Βόλου η περιοχή 
του Τομέα 4 εντάσσεται στη ζώνη βιοτεχνίας. Στη ζώνη 
αυτή με την απόφαση του Νομάρχη Μαγνησίας 
2565/2.5.1996 έχουν θεσμοθετηθεί οι παρακάτω χρήσεις: 

1) Βιοτεχνικές, Βιομηχανικές εγκαταστάσεις και επαγ¬ 
γελματικά εργαστήρια χαμηλής και μέσης όχλησης. 

2) Κτίρια και γήπεδα αποθήκευσης. 

3) Εγκαταστάσεις χονδρικού εμπορίου, συμπεριλαμβα¬ 
νομένων και των ειδών διατροφής. 

4) Εγκαταστάσεις εμπορικών εκθέσεων. 

5) Αθλητικές Εγκαταστάσεις 

6) Ελεύθεροι κοινόχρηστοι χώροι 

7) Εγκαταστάσεις Μέσων μαζικών μεταφορών. 

II) για τη συγκεκριμένη περιοχή ο Δήμος Βόλου με την 
234/2002 απόφαση του προτείνει την θεσμοθέτηση, επι¬ 
πλέον των ισχυουσών, των παρακάτω χρήσεων: 

α) Κέντρων διασκέδασης 

β) Αναψυκτηρίων 

γ) Εστιατορίων 

III) από τις προαναφερόμενες μόνο οι χρήσεις β) Ανα¬ 
ψυκτηρίων και γ) Εστιατορίων μπορούν να περιληφθούν 
στις επιτρεπτές χρήσεις της μη οχλούσας βιομηχανίας - 
βιοτεχνίας και χονδρεμπορίου σύμφωνα με τα άρθρα 5 
και 7του Π. Δ/τοςτης 23.2.1987 (ΦΕΚ166Δ/ 6.3.1987) με 
την προϋπόθεση ότι αποτελούν τμήμα των βιομηχανικών 
η βιοτεχνικών εγκαταστάσεων ή εξυπη ρετο ύ ν τις ανάγκες 
των εργαζομένων σ’ αυτές, αποφασίζουμε: 

Εγκρίνεται η τροποποίηση των χρήσεων γης στο τομέα 
IV που περικλείεται από τις οδούς Αθηνών - Ύδρας - Νεα- 
πόλεως - Όριο Σχεδίου Πόλης - Καλλιγά- Αθηνών , στην 
περιοχή Πεδίο του Άρεως Δήμου Βόλου και ειδικότερα η 
προσθήκη (επιπλέον των ισχυουσών) των χρήσεων: α) Α- 
ναψυκτηρίων και β) Εστιατορίων υπό τις προϋποθέσεις 
των άρθρων 5 και 7του Π. Δ/τοςτης 23.2.1987 (ΦΕΚ166Δ/ 
6.3.1987), όπως φαίνεται στοτοπογραφικό διάγραμμα σε 


κλίμακα 1:1000, το οποίο συνοδεύει την απόφαση αυτή. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφςση αυτή να δημοσιευθεί στην Εφημερίδα της 
Κυβερνήσεως. 

Λάρισα, 27 Ιουλίου 2004 
Ο Γενικός Γραμματέας Περιφέρειας 
ΦΩΤΙΟΣ ΓΚΟΥΠΑΣ 

Αριθ. 2964 (2) 

Κήρυξη αναδασωτέας έκτασης 14,878 στρεμμάτων στη 
θέση «Αγία Ζώνη» περιοχής Άνω Βρωμόβρυσης Δη¬ 
μοτικού Διαμερίσματος Βρωμόβρυσης, Δήμου Αρφα- 
ρών, Νομού Μεσσηνίας. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τις δ/ξειςτου Π.Δ.51/1987 "Καθορισμός των Περιφε¬ 
ρειών της Χώρας για το σχεδίασμά κ.λ.π. της περιφερεια¬ 
κής Ανάπτυξης". 

2. Τις δ/ξεις των άρθρων 1 παρ.1 και 2, 2παρ.1 εδ.δ’, 5 
παρ. 3Β, 6παρ.7 και 7 παρ.2του Ν. 2503/1997 "Διοίκηση, 
Οργάνωση, Στελέχωση της Περιφέρειας κ.λ.π." 

3. Τις δ/ξεις των άρθρων 24 παρ. 1 και 117 παρ.3 του Συ¬ 
ντάγματος. 

4. Τις δ/ξεις του Ν. 998/1979 "περί προστασίας των δα¬ 
σών κ.λ,π." και ειδικότερα: 

α)του άρθρου 41 παρ.1, β) του άρθρου 38 παρ.1. 

5. Τις δ/γέςτου Υπουργείου Γεωργίας: 

α) 160417/1180/8.7.1980, β) 182447/3049/24.9.1980. 

6. Την αριθμ. 4910/13.7.2004 πρόταση του Δασαρχείου 
Καλαμάτας περί κηρύξεως αναδασωτέας, της αναφερο- 
μένης στο θέμα έκτασης, αποφασίζουμε: 

Κηρύσσουμε αναδασωτέα, με σκοπό την προστασία για 


την επαναδημιουργίατης δασικής βλάστησης αποτελού- 
μενης από άτομα ρεικιού, πουρναριού, δρυός και αφάνας 
που καταστράφηκε από πυρκαγιά στις 26.3.2004 την δη¬ 
μόσια δασική έκταση, εμβαδού δεκατεσσάρων στρεμμά¬ 
των και οχτακοσιών εβδομήντα οχτώ τετραγωνικών μέ¬ 
τρων (14,878 στρ.) που βρίσκεται στη θέση "Αγία Ζώνη" 
περιοχής Άνω Βρωμόβρυσης Δημοτικού διαμερίσματος 
Βρωμόβρυσης, Δήμου Αρφαρών, Νομού Μεσσηνίας και 
προσδιορίζεται από τα στοιχεία : Α, Β.Ξ, Α και έχει ό¬ 

ρια: 

Ανατολικά: Δημόσια δασική έκταση. 

Δυτικά: Δημόσια δασική έκταση. 

Βόρεια: Δημόσια δασική έκταση. 

Νοτιά: Δημοσία δασική έκταση. 

Όπως φαίνεται στο συνημμένο διάγραμμα κλίμακας 
1:500 που συντάχθηκε από την Δασοπόνο του Δασαρχεί¬ 
ου Καλαμάτας Κων/να Παναγοπούλου και εντοπίζεται 
στο απόσπασμα Φ.Χ. "Καλαμάτα" κλίμακας 1: 50.000 και 
αποτελεί αναπόσπαστο μέρος της απόφασης αυτής. 
Προβλέπεται φυσική αναγέννηση της δασικής βλάστη¬ 
σης που καταστράφηκε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 3 Αυγούστου 2004 

Η Γενική Γραμματέας Περιφέρειας 
ΑΓΓΕΛΑ ΑΒΟΥΡΗ 




ΕΘΝΙΚΟ'ΤΓΥΠΟΓΡΑώείΟ" 

Για τεχνικούς λόγους στο σχεόιάγραυυα 

Αριθ. 4991 (3) 

Αναγκαστική απαλλοτρίωση ακινήτων για την κατασκευή 
της επαρχιακής οδού Κρέντη - Βαρβαριάδα - Άγραφα, 
στο Α' Τμήμα από Κρέντη έως Βαρβαριάδα. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του Ν. 2882/2001 «Κώδικας Αναγκαστι¬ 
κών Απαλλοτριώσεων Ακινήτων». 

2. Τις διατάξεις του άρθρου ΙτουΝ. 1418/1984 όπως α- 
ντικαταστάθηκε με την παρ.1 του άρθρου 1 του Ν. 
2229/29/31.8.1994 (ΦΕΚ Ιββ/Α') " περί δημοσίων έργων 
και ρυθμίσεις συναφών θεμάτων". 

3. Το ΦΕΚ 341/27.4.2004 όπου δημοσιεύθηκε η αριθ. 
πρωτ. 711/22.3.2004 απόφαση Νομάρχη Ευρυτανίας πε¬ 
ρί ισχύος του άρθρου 1 του Ν. 653/77 "περί υποχρεώσεων 
των παρόδιων ιδιοκτητών για τη διάνοιξη εθνικών οδών 
κλπ". 

4. Την με αριθ. 1479/16.4.2003 έγγραφο ΔΙΠΕΧΩ Περι¬ 
φέρειας Στερεάς Ελλάδας με το οποίο γνωμοδοτεί θετι¬ 
κά για την υλοποίηση του έργου "Μελέτη κατασκευής της 
οδού Κρέντη - Βαρβαριάδα -Άγραφα". 

5. Την με αριθ. 194/15.1.2004 απόφαση ΔΙΠΕΧΩ Περι¬ 
φέρειας Στερεάς Ελλάδας με την οποία εγκρίνονται οι πε¬ 
ριβαλλοντικοί όροι του έργου "Μελέτη κατασκευής της ο¬ 
δού Κρέντη -Βαρβαριάδα - Άγραφα (τμήμα Α)" στο Ν. Ευ¬ 
ρυτανίας. 

6. Την με αριθ. 4927/172Μ/2.8.2004 απόφαση ΔΔΕ Πε¬ 
ριφέρειας Στερεάς Ελλάδας έγκρισης κτηματολογίου 
του Α' τμήματος από Κρέντη έως Βαρβαριάδα. 

7. Το με αριθ. πρωτ. 302/9.2.2004 έγγραφο της Δ/νσης 
Γεωργίας & Αλιείας της Ν.Α. Ευρυτανίας σχετικά με τη μη 
ύπαρξη αντιρρήσεων για την κήρυξη της αναγκαστικής α¬ 
παλλοτρίωσης. 

8. Το με αριθ. 638/19.2.2004 έγγραφο της Δ/νσης Δα¬ 
σών Ν. Ευρυτανίας σχετικά με τη μη ύπαρξη αντιρρήσε¬ 
ων για την κήρυξη της αναγκαστικής απαλλοτρίωσης. 

9. Την με αριθ. Π) 2030/26.4.2004 βεβαίωση κάλυψης 
δαπάνης της ΔΙΣΑΣΕ για την απαλλοτρίωση του έργου. 


10. Το με αριθ. 281 /3.8.2004 έγγραφο της Κτηματικής Υ¬ 
πηρεσίας Ν. Ευρυτανίας, αποφασίζουμε: 

Κηρύσσουμε την αναγκαστική απαλλοτρίωση, για λό¬ 
γους δημόσιας ωφέλειας και ειδικότερα για την κατα¬ 
σκευή της επαρχιακής οδού Κρέντη - Βαρβαριάδα - Ά¬ 
γραφα, στο Α' τμήμα από Κρέντη έως Βαρβαριάδα, έκτα¬ 
σης συνολικού εμβαδού 16.134,41 μ 2 που βρίσκεται στην 
κτηματική περιφέρεια των Δήμων Βίνιανης και Αγράφων 
του Νομού Ευρυτανίας και εικονίζεται με κλίμακα 1:500 
στα κτηματολογικά διαγράμματα και στον αντίστοιχο κτη- 
ματολογικό πίνακα που συντάχθηκαν τον Ιανουάριο του 
2004 και διορθώθηκαν τον Απρίλιο και Αύγουστο του 
2004, από τα συμπράττοντα γραφεία μελετών: "ΔΥΝΑΜΙΣ 
Α.Ε. -ΓΕΝΙΚΗ ΜΕΛΕΤΩΝ Ε.Ε. - Γ. ΣΙΔΕΡΗΣ - Γ. ΚΑΤΟΠΩ- 
ΔΗΣ - Κ. ΤΣΑΚΑΛΙΔΗΣ - Η. ΒΑΑΙΟΥΛΗΣ & ΣΥΝ/ΤΕΣ Ε.Ε." 
και έχουν εγκριθεί βάσει της με αριθμό 4927/172Μ/ 
2.8.2004 απόφασης της Διευθύντριας Ευγενίας Οικονό¬ 
μου της ΔΔΕ Περιφέρειας Στερεάς Ελλάδας και περιλαμ¬ 
βάνουν: 

α. Κτηματολογικά διαγράμματα Α' τμήματος από Κρέ¬ 
ντη έως Βαρβαριάδα (πινακίδες Α1 - Α7). 

β. Κτηματολογικός πίνακας Α’ τμήματος από Κρέντη έ¬ 
ως Βαρβαριάδα (3 φύλλα). 

Στην έκταση που απαλλοτριώνεται προβάλλουν δικαιώ¬ 
ματα κυριότητας οι: 1) Ντάλλας Κων/νος του Γεωργίου, 2) 
Μπουρίκας Ιωάννης, 3) Τσιγαρίδας Νικόλαοςτου Χρήστου 
κ.λ.π. 

Στην έκταση που απαλλοτριώνεται δεν περιλαμβάνο¬ 
νται οι εκτάσεις εκείνες οι οποίες στα κτηματολογικά 
στοιχεία φέρονται ότι ανήκουν στο Δημόσιο. 

Η απαλλοτρίωση κηρύσσεται υπέρ του Δημοσίου και με 
δαπάνη του Δημοσίου και θα αντιμετωπιστεί από πιστώ¬ 
σεις της ΣΑΕΠ 056/3, το ύψος της οποίας ανέρχεται σε 
50.000,00 €. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 4 Αυγούστου 2004 

Ο Γενικός Γραμματέας Περιφέρειας 
ΚΩΝ/ΝΟΣ ΕΞΑΡΧΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



